Be abejo, geriau planuoti operaciją iki gimdymo, nes nėštumo metu išsiplėtusių venų problema tik paūmės. „Uždarius“ blogos venos baseiną, jis jau nesiplės ir toje vietoje problema bus išspręsta. Jums nebereikės patirti su išsiplėtusiomis venomis susijusių estetinių rūpesčių ir skausmo vienu gražiausiu gyvenimo laikotarpiu – jaunystėje. Mitas, kad operaciją reikia atidėti iki gimdymo, vis dar gajus iš senų laikų, kuomet išsiplėtusios venos dažniausiai buvo operuojamos atviruoju būdu ir pacientės patiriama trauma buvo didelė. Dabar operacijos minimaliai traumuoja, trunka nuo 10 iki 40 min., o klinikoje žmogus iš viso praleidžia tik apie 1,5 val. Nuo operacinio stalo pacientas pats atsistoja ir išeina, gali grįžti prie kasdieninės veiklos tą pačią dieną.